মমতা-অভিষেক মিটিংয়ে জয় পাবেন ভাবলেই হবে না, বার্তা অভিষেকের

ওয়েব ডেস্ক: শুধু মমতা বন্দ্যোপাধ্যায় (Mamata Banerjee), অভিষেক (Abhishek Banerjee) মিটিং (Meeting) করলে জয় পাবেন এটা ভেবে বসে থাকলে চলবে না। বিজেপি (BJP) একটা জালি পার্টি এটা মানুষকে বোঝাতে হবে। কেন্দ্রীয় সরকার টাকা দিচ্ছে না। আমরা টাকা আদায় করার চেষ্টা করছি। কিন্তু পারিনি। এটা মানুষকে বোঝাতে হবে। যে বুথগুলিতে ৫০\১০০ ভোটে হারছি। কেন হারছি তা খতিয়ে দেখতে হবে। আগামী ২১ থেকে ২৭ মার্চের মধ্যে ব্লক ও টাউন কমিটি গঠন করা হবে। প্রতি বছর ১ লক্ষ নতুন ভোটার যুক্ত হন। সেখানে ২০২৪ সাল পর্যন্ত ৪ লক্ষ নুতন ভোটার যুক্ত হয়েছেন। আইপ্যাকের কেউ গেলে জেলা সভাপতি জানবেন। এখন থেকে জানানো হবে। আগামী বছর বিধানসভা ভোটের লক্ষ্যে দলীয় কর্মীদের কোন পথে এগোতে হবে তার দিক নির্দেশনা করলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। শনিবার হোলির দিনেই ভার্চুয়াল মাধ্যমে দলীয় বৈঠক ডেকেছিলেন অভিষেক। সেখানে তিনি এই কথা বলেন। এদিন জেলা ধরে ধরে সাংগঠনিক পরিস্থিতি নিয়েও কথা বলেন অভিষেক। দলে জেলাস্তর থেকে নীচুস্তর পর্যন্ত রদবদলেরও ইঙ্গিত দেন তিনি।

কেন্দ্রীয় সরকার রাজ্যের প্রাপ্য টাকা দিচ্ছে না। এই নিয়ে বারবার অভিযোগ তুলেছে রাজ্য। একশো দিনের টাকার আটকে রেখেছে। আবাস যোজনা, সমগ্র শিক্ষা মিশন সহ বিভিন্ন সামাজিক প্রকল্পের টাকা আটকে রাখার অভিযোগ। এর আগে টাকা আদায়ে দিল্লিতে তৃণমূলের সাধারণ সম্পাদক অভিষেক বন্দ্যোপাধ্যায়ের নেতৃত্বে ধরনাও হয়। কিন্তু তাতেও রাজ্য সরকার প্রাপ্য পায়নি। এদিন সেই বিষয়টি তুলে ধরে অভিষেক বলেন, কেন্দ্রীয় সরকারের বঞ্চনা নিয়ে শ্বেতপত্রের দাবি করেছে তৃণমূল।

আরও পড়ুন: ২৪ ও ২৫ মার্চ দেশজুড়ে ব্যাঙ্ক ধর্মঘট

এদিন দলীয় কর্মীদের অভিষেক বলেন, পূর্ব মেদিনীপুরে নিজেদের মধ্যে ঝগড়া। আমরা আরেকটু সিরিয়াসলি হলে কাঁথিতে জিততে পারতাম। পূর্ব মেদিনীপুর নিয়ে মিটিং করতে হবে। খুব খারাপ অবস্থা। পূর্ব মেদিনীপুরের মানুষকে ভুল বুঝিয়ে ক্ষমতা প্রয়োগ করে এজেন্সির ভয় দেখিয়ে ভোট করানো হয়েছে। তমলুকে বিজেপি জিতেছে কত টাকার কাজ কেন্দ্র থেকে নিয়ে এসেছে? প্রশ্ন করুন। আমি নিজে পূর্ব মেদিনীপুরে মিটিং করব। পশ্চিম বর্ধমানে ১৩৭ বুথে পিছিয়ে আছি। পশ্চিম মেদিনীপুরের ক্ষেত্রে খড়গপুর সদরে ২৭০ বুথের মধ্যে কিছু বুথে কম ভোট হেরেছি। গড়বেতা, ঘাটাল, সবং, কেশপুরে ভালো ফল হয়েছে।